Tilinpäätös
Lentää keltaiset lehdet, kulkee kuolema maita,
 syksyn viimat jo viiltää, valmiiks itsesi laita.

 Mennyt kuohujen keskeen pirstoiks onnen on laiva,
»parhaimmillansa elo ollut on tuska ja vaiva.«

 Paljon kohtalo annoit, tahtonut olla en saita,
 tuhlasin, tyhjänä lähden kohti kuoleman maita.

 Lentää keltaiset lehdet, vihmoo jo valkoista lunta,
 riemut kuohuvan kevään, – kaikki kohta on unta.